રુખ્સાર પોલિયોગ્રસ્ત છે. એ વાત જ્યારે ડોક્ટરોએ અબ્દુલ અને સબીદાને કહી ત્યારે શરૂમાં એ બંનેને કશું સમજાયું નહીં. તે બંને અવાક હતા. રુખ્સારને તેના માતાપિતા બીજી સામાન્ય જરૂરિયાતો પૂરી પાડવામાં તો ઉણા ઉતર્યા જ હતા લેકીન બે ટીપાં પીવડાવવામાં પણ…. અબ્દુલનાં ખભ્ભા પર માથું રાખી ચોધાર આંસુ વરસાવતી સબીદાને એ દિવસને યાદ આવી ગયો જ્યારે ગામમાં બે આરોગ્ય કર્મચારી મહિલાઓ સફેદ કપડામાં તેનાં ઘરે પોલિયોના ટીપાં પીવડાવા આવી હતી. સબીદાએ તે સમયે પોતાના બે દિકરાને પોલિયોનાં ટીપાં પીવડાવ્યા હતા પરંતુ રુખ્સાર બિમાર હતી. આથી સબીદાએ પોતાની દીકરીને પોલિયોના ટીપાં પીવડાવવાની ના પાડી હતી. જો તે દિવસે માત્ર બે ટીપાં રુખ્સારને મળી ગયા હોત તો….કદાચ…રુખ્સાર….હવે ફક્ત અફસોસ….